[{"text_idx": "#000007", "text": "Rwyf wedi gwrando ar gerddoriaeth Gymraeg yn rheolaidd ers y 90au, yn bennaf trwy gyfrwng Radio Cymru. Dwi\u2019n ffan fawr o\u2019r cewri fel Meic Stevens, Dafydd Iwan a Bryn Fo\u0302n, a hefyd y genhedlaeth iau, fel Daniel Lloyd a Mr. Pinc. Ond dros y blynyddoedd diwethaf, dwi wedi ymddiddori mwy fyth yn y sin roc Cymraeg, oherwydd fy mod i bellach yn gyfrifol am drefnu gigiau Cymraeg yn Saith Seren."}, {"text_idx": "#000008", "text": "Rydw i\u2019n ceisio darparu amrywiaeth o nosweithiau, o\u2019r hen ffefrynnau fel Bryn Fo\u0302n a\u2019r Band, i fandiau ifanc cyffrous fel Gwilym. Fydd y cewri fel Dafydd Iwan ddim yn chwarae am byth, felly mae\u2019n braf gweld rhai fel Candelas yn sefydlu eu hunain fel y genhedlaeth nesaf o fawrion y sin roc Gymraeg.\u201d"}, {"text_idx": "#000009", "text": "Mae\u2019r Fenter Iaith leol, Menter Iaith Fflint a Wrecsam, yn gefnogol iawn o waith y ganolfan gan gynnal digwyddiadau cymdeithasol yno\u2019n rheolaidd ac yn darparu cefnogaeth ariannol i gynnal gigiau. Un o\u2019r rhain oedd gig gyda Fleur de Lys a chefnogaeth gan Ffracas wedi\u2019i anelu at bobl ifanc ym mis Mai 2018;"}, {"text_idx": "#000012", "text": "\u201cRydym yn falch iawn o\u2019r cyfle i weithio\u2019n gyson gyda Chanolfan y Saith Seren, sydd yn ganolbwynt i bethau Cymraeg a Chymreig yn Wrecsam. Mae cerddoriaeth yn beth pwysig iawn ym mywydau plant a phobl ifanc ac yn gallu dylanwadu ar y cylchoedd cymdeithasol mae nhw\u2019n symud ynddyn nhw ac felly eu defnydd o\u2019r Gymraeg. Mae\u2019n holl bwysig yma yn y gogledd ddwyrain ble mae llawer o\u2019r plant sydd yn derbyn addysg Gymraeg yn dod o gartrefi di-gymraeg bod yna ddigon o gyfleoedd iddyn nhw glywed cerddoriaeth Gymraeg cyfoes.\u201d"}, {"text_idx": "#000014", "text": "\u201cRoedd criw o bobl, o dan arweiniad y Cynghorydd Marc Jones, yn credu bod angen adeiladu ar y cynnydd mewn balchder dros yr iaith yn yr ardal, a darparu canolbwynt i ddigwyddiadau cymdeithasol Cymraeg. Prynwyd tafarn The Seven Stars gan Gymdeithas Dai Clwyd Alun er mwyn ei rhentu i\u2019r Pwyllgor a agorwyd \u2018Saith Seren\u2019 ym mis Ionawr 2012."}, {"text_idx": "#000023", "text": "Mentrau Iaith Cymru is an equal opportunities employer committed to promoting equality, diversity and inclusion."}]